rejauldu/bengali-wikipedia huggingface dataset:
জাতীয় গণহত্যা দিবস' বা বাঙালি গণহত্যা স্মরণ দিবস বাংলাদেশে পালিত একটি দিবস। ১৯৭১ সালের ২৫ মার্চ রাতে পাকিস্তানি বাহিনী কর্তৃক নির্মম গণহত্যায় নিহতদের স্মরণে দিবসটি পালন করা হয়। ২০১৭ সালের ১১ মার্চ জাতীয় সংসদে দিবসটি পালনের সিদ্ধান্ত গৃহীত হয়।   ইতিহাস   ১৯৭১ সালের ২৫ মার্চ কালরাতে পাকিস্তানি সামরিক বাহিনী তৎকালীন পূর্ব পাকিস্তানের (বর্তমান বাংলাদেশ) স্বাধীনতা আন্দোলনকে দমিয়ে দেওয়ার জন্য অপারেশন সার্চলাইট নামে একটি সামরিক অভিযানের মাধ্যমে দেশের প্রধান শহরের নিয়ন্ত্রণ নেওয়ার জন্য বাঙালিদের ওপর গণহত্যা চালায়, বঙ্গবন্ধু শেখ মুজিবুর রহমানকে গ্রেফতার করে পশ্চিম পাকিস্তানে নিয়ে যাওয়া হয়।সালিক, সিদ্দিক, Witness To Surrender, পৃষ্ঠা:৬৩, ২২৮-৯  অভিযান শুরু করার পূর্বে সকল বিদেশি সাংবাদিকদের পূর্ব পাকিস্তান থেকে সরিয়ে নেওয়া হয়। বাঙালিদের ওপর আক্রমণের পর গ্রেফতার হওয়ার পূর্বে ২৬ মার্চের প্রথম প্রহরে বঙ্গবন্ধু বাংলাদেশের স্বাধীনতা ঘোষণা করেন। এর মধ্য দিয়েই বাংলাদেশের স্বাধীনতা যুদ্ধ শুরু হয় এবং বাংলাদেশ স্বাধীনতা লাভ করে।  পাকিস্তানি সামরিক বাহিনী কর্তৃক অপারেশন সার্চলাইটে নিহত ও আক্রান্তদের স্মরণে ২০১৭ সালের ১১ মার্চ বাংলাদেশের জাতীয় সংসদে ২৫শে মার্চকে "গণহত্যা দিবস" হিসেবে পালন করার সিদ্ধান্ত সর্বসম্মতিক্রমে গৃহীত হয়।  আন্তর্জাতিক স্বীকৃতি আন্তর্জাতিক ভাবে ২৫ মার্চকে গণহত্যা দিবস হিসেবে স্বীকৃতি আদায়ে কাজ করে যাচ্ছে বাংলাদেশ সরকার। ইতোমধ্যে এই অপরাধযজ্ঞকে গণহত্যা হিসেবে স্বীকৃতি দিয়েছে জেনোসাইড ওয়াচ এবং লেমকিন ইন্সটিটিউট ফর জেনোসাইড প্রিভেনশন। এছাড়া সংস্থা দুটি জাতিসঙ্ঘসহ আন্তর্জাতিক সম্প্রদায়কে বাংলাদেশে সংঘটিত গণহত্যাকে স্বীকৃতি প্রদানের জন্য আহ্বান জানিয়েছে।২৫ মার্চকে গণহত্যা দিবসের স্বীকৃতি দেয়ায় সংশ্লিষ্টদের পররাষ্ট্রমন্ত্রীর ধন্যবাদ, নয়া দিগন্ত,  ৯ ফেব্রুয়ারি ২০২২ এই নৃশংস গণহত্যাকে আরও স্বীকৃতি দিয়েছে ইন্টারন্যাশনাল অ্যাসোসিয়েশন অব জেনোসাইড স্কলারস (আইএজিএস)। পররাষ্ট্র মন্ত্রণালয় থেকে ২৪ এপ্রিল ২০২৩ তারিখের এক সংবাদ বিজ্ঞপ্তিতে এ তথ্য জানানো হয়।একাত্তরের গণহত্যার স্বীকৃতি দিলো আইএজিএস, আরটিভি অনলাইন, ২৫ এপ্রিল ২০২৩   চিত্রশালা    আরও দেখুন   শহীদ বুদ্ধিজীবী দিবস  ভাষা আন্দোলন দিবস  বাংলাদেশের স্বাধীনতা দিবস  আর্মেনিয় গণহত্যা স্মারক দিবস   তথ্যসূত্র   বিষয়শ্রেণী:মার্চ উদ্‌যাপন বিষয়শ্রেণী:বাংলাদেশের সরকারি ছুটির দিন বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:গণহত্যা স্মরণ দিবস বিষয়শ্রেণী:১৯৭১ বাংলাদেশে পরিকল্পিত গণহত্যা
thumb|চিত্রকর ডেভিড স্কটের অঙ্কনে নমরুদ গ্লাসগো জাদুঘরে সংরক্ষিত  নমরুদ (  ), আদি পুস্তকের বর্ণনা অনুযায়ী সিনারের রাজা। গণনাপুস্তক অনুযায়ী নূহ নবি  প্রপৌত্র কুশের পুত্র। বাইবেল অনুসারে নমরুদ ছিল ”এক মহাশক্তিধর ব্যক্তি যে ঈশ্বরকে শিকার করতে চেয়েছিল।” টাওয়ার অব বাবেলের বর্ণনা অনুসারে নমরুদ ঈশ্বরের বিরুদ্ধে বিদ্রোহ ঘোষণা করেছিল।  নমরুদ শব্দের অর্থ খোদাদ্রোহী। এর আর একটি অর্থ হলো বাঘিনী। আরব কিংবদন্তি অনুযায়ী নমরুদকে ছোটবেলায় এক বাঘিনী স্তন্যপান করিয়েছিল। কথিত আছে ইডিপাসের মতো নমরুদ তার পিতাকে হত্যা করে নিজ মাতাকে বিয়ে করে। কুরআনের বর্ণনামতে, একটি মশা তার মস্তিষ্কে প্রবেশ করলে তার মৃত্যু হয়। ইব্রাহিম এর জীবনীতে নমরুদ বাদশাহর উল্লেখ পাওয়া যায়। নমরুদ ষড়যন্ত্র করে নবীকে হত্যার উদ্দেশ্যে আগুনে নিক্ষেপ করেছিল। পবিত্র কুরআনে নমরুদের নাম উল্লেখ নেই। তবে সুরা বাকারার ২৫৮ নম্বর আয়াতে বলা হয়েছে  পবিত্র বাইবেলে আব্রাহাম (নবী ইব্রাহীম) ও নমরুদের সাথে সাক্ষাতের ঘটনার বর্ণনা নেই। যদিও কিছু ইহুদী ও মুসলিম ঐতিহ্য অনুসারে তাদের মধ্যে বিরোধ সংগঠিত হয়েছিল বলে বলা হয়েছে। কিছু গল্পে দুইজন চরম সংঘাতে রত হয়েছিল বলে বর্ণনা করা হয়েছে। এসব কাহিনিতে ইব্রাহীম একাত্মবাদের মহিমা বর্ণনাকারী এবং নমরুদ তার বিরোধীতাকারী এবং নিজেকে স্বয়ং ঈশ্বর বলে দাবী করে। একই রকম বর্ণনা মধ্যযুগের ইহুদী ধর্মগুরুদের লেখা কাহিনিতে পাওয়া যায়। ইবরাহীম (আ.) এর সময়ে নমরুদ ছিল স্বেচ্ছাচারী এক শাসক। সে ইবরাহীমকে(আঃ) প্রতিমা ভেঙ্গে ফেলার অপরাধে অগ্নিকুন্ডে নিক্ষেপ করেছিল। কিন্তু আল্লাহর কৃপায় হযরত ইবরাহীম(আঃ)নিরাপদে অগ্নিকুন্ড থেকে বের হয়ে আসতে সক্ষম হন। ইবরাহীম নিরাপদে অগ্নিকুন্ড থেকে বের হয়ে আসাতে নমরুদ প্রচন্ডভাবে ক্ষিপ্ত হয়। সে ইবরাহীমকে বলে,  আল্লাহর সাথে লড়াই করার জন্য নমরুদ এক বিশাল বাহিনী গঠন করলো। এই বাহিনী নিয়ে সে ইবরাহীমের কাছে গিয়ে আল্লাহকে তার সাথে লড়াই করার জন্য আহবান জানায়। সে আকাশের দিকে তীর নিক্ষেপ করে এবং বলতে থাকে,  আল্লাহ নমরুদের সাথে মোকাবেলা করার জন্য এক ঝাঁক "মশা" প্রেরণ করলেন। ক্ষুদ্র এই মশা বাহিনীর আক্রমণে নমরুদের বিশাল বাহিনী ছিন্নভিন্ন হয়ে যায়। নমরুদও এই মশাবাহিনীর আক্রমণে ভয়ে যুদ্ধক্ষেত্র  ছেড়ে পালায়। কিন্তু ঘটনাক্রমে একটি মশা তার নাক দিয়ে ঢুকে তার মস্তিষ্কতে গিয়ে অবস্থান নেয়। আল্লাহ তার মস্তিষ্কের অভ্যন্তরে মশাটিকে জীবিত রাখেন।  মস্তিষ্কের ভিতরে অবস্থান নিয়ে মশাটি নমরুদকে সবসময় কামড়াতে থাকে। মস্তিষ্কে মশার কামড়ে অতিষ্ঠ হয়ে নমরুদ নিজের মাথায় নিজেই আঘাত করতে থাকে। কিন্তু যতই সে আঘাত করুক, মশা ততই তাকে কামড়াতে থাকে। নিজেকে নিজে আঘাত করতে করতে নমরুদ ক্লান্ত হয়ে পড়লো।  তাই সে তার একজন সৈনিককে ডেকে তাকে তার মাথায় আঘাত করতে বললো। কিন্তু মশার কামড় তাতে কোনো ক্রমেই কমে না। শেষে সৈনিকটি নমরুরদের মাথায় মুগুর দিয়ে আঘাত করলে মশা কিছু সময়ের জন্য কামড়ানো বন্ধ করলো।  মশা পরে আবার কামড়ানো শুরু করলে সৈনিকটি নমরুদের মাথায় আবার মুগুর দ্বারা আঘাত করলে মশা কিছু সময়ের জন্য কামড়ানো বন্ধ করে। এভাবে বারবার মশা কামড়ায় আর নমরুদকে মাথায় মুগুর দ্বারা আঘাত করতে হয়।  একদিন নমরুদের মাথায় মুগুর দ্বারা আঘাত করতে করতে সৈনিকটি নমরুদকে এত প্রচন্ডভাবে আঘাত করলো যে, তাতে নমরুদের মাথা ফেটে যায়। মাথা ফেটে গিয়ে নমরুদ মৃত্যুমুখে পতিত হয়।  তথ্যসূত্র   বিষয়শ্রেণী:ধর্ম বিষয়শ্রেণী:আদিপুস্তকের ব্যক্তিত্ব বিষয়শ্রেণী:নমরুদ বিষয়শ্রেণী:হাম (নূহের পুত্র) বিষয়শ্রেণী:ইসলাম ও ইহুদি ধর্ম বিষয়শ্রেণী:ইসলামি পুরাণ
কখনও কখনও বংশগতভাবে পাটোয়ারী পারিবারিক নাম হিসেবে ব্যবহৃত হয়। এটি উল্লেখ করতে পারে:   মানুষ   শাহেদ আলী পাটোয়ারী (১৮৯৯-১৯৫৮), উকিল ও বিধায়ক  আব্দুল করিম পাটওয়ারী (১৯২৫-২০০০), গণপরিষদের সাবেক সদস্য  এ. টি. মোহম্মদ আব্দুল মতীন পাটোয়ারী (১৯২৫-২০০১), অবিভক্ত পাকিস্তান আইন পরিষদের ডেপুটি স্পিকার  মমিনউল্লাহ পাটোয়ারী (মৃঃ ১৯৭১), বীর মুক্তিযোদ্ধা  ফারুক আহমদ পাটোয়ারী (মৃঃ ১৯৭১), বীর মুক্তিযোদ্ধা  মোহাম্মদ বজলুল গণি পাটোয়ারী (মৃঃ ১৯৭১), বীর মুক্তিযোদ্ধা  এলাহী বক্স পাটোয়ারী (মৃঃ ১৯৭১), বীর মুক্তিযোদ্ধা  আব্দুল মালেক পাটোয়ারী (মৃঃ ১৯৭১), বীর মুক্তিযোদ্ধা  ওয়ালিউল্লাহ পাটোয়ারী (মৃঃ ১৯৯৯),  শিক্ষাবিদ  আব্দুল জব্বার পাটোয়ারী (১৯৩০-২০০০), বীর মুক্তিযোদ্ধা  নুরুল ইসলাম পাটোয়ারী (১৯৩০-১৯৮৪), সাংবাদিক  আব্দুল মতিন পাটোয়ারী (জন্ম ১৯৩৫), বুয়েটের চতুর্থ উপাচার্য  মোহাম্মদ জাবেদ পাটোয়ারী (জন্ম ১৯৬১), বাংলাদেশ পুলিশের সাবেক মহাপরিদর্শক  মাক্‌ছুদুর রহমান পাটওয়ারী (জন্ম ১৯৬২), ভূমি মন্ত্রণালয়ের সাবেক সচিব*  শামীম হায়দর পাটোয়ারী (জন্ম ১৯৮১), রাজনীতিবিদ  শামীম হোসেন পাটোয়ারী (জন্ম ২০০০), জাতীয় ক্রিকেটার  সিদ্দিকুর রহমান পাটোয়ারী, রাজনীতিবিদ  বিষয়শ্রেণী:বাঙালি পদবি বিষয়শ্রেণী:বাঙালি মুসলিম পদবি
thumb|275px|এই নিউক্লিওটাইড-এ আছে ৫-কার্বন বিশিষ্ট শ্যুগার, ডিঅক্সি রাইবোজ, একটি নাইট্রোজেনঘটিত ক্ষারক অ্যাডেনিন এবং একটি ফসফেট গ্রুপ। ডিঅক্সি রাইবোজ ও অ্যাডেনিন একত্রে নিউক্লিওসাইড (প্রকৃতপক্ষে একটি ডিঅক্সিরাইবোনিউক্লিওসাইড) গঠন করে যাকে ডিঅক্সিঅ্যাডিনোসিন বলে। একটি ফসফেট গ্রুপ যুক্ত হলেই একে ডিঅক্সিরাইবোনিউক্লিওটাইড (ডিএনএ গঠনকারী নিউক্লিওটাইড) বলে, একটি থাকায় ডিঅক্সিঅ্যাডিনোসিন মনোফসফেট বলে।  নিউক্লিওটাইড () হলো নিউক্লিওসাইড এবং ফসফেট সমন্বয়ে গঠিত এক ধরনের জৈব যৌগ যা নিউক্লিক এসিড পলিমার ডিঅক্সিরাইবোনিউক্লিক এসিড (DNA) ও রাইবোনিউক্লিক এসিড (RNA)-এর মনোমার হিসেবে কাজ করে। খাদ্যের মাধ্যমে নিউক্লিওটাইড পাওয়া যায় এবং সাধারণ পুষ্টি উপাদান থেকে যকৃতে নিউক্লিওটাইড সংশ্লেষিত হয়।  নিউক্লিওটাইড তিনটি সাবইউনিট অণুর সমন্বয়ে গঠিত: একটি নাইট্রোজেনঘটিত ক্ষারক (নিউক্লিওবেস নামেও পরিচিত), একটি ৫-কার্বন বিশিষ্ট সুগার (রাইবোজ বা ডিঅক্সিরাইবোজ) এবং একটি থেকে তিনটি ফসফেট সমন্বিত একটি ফসফেট গ্রুপ। ডিএনএ-এর চারটি নাইট্রোজেনঘটিত ক্ষারক হলো গুয়ানিন, অ্যাডেনিন, সাইটোসিন এবং থাইমিন; আরএনএ-তে, থায়ামিনের জায়গায় ইউরাসিল ব্যবহৃত হয়।  নিউক্লিওটাইড কোষে শক্তির প্যাকেট নিয়ে যায় নিউক্লিওসাইড ট্রাইফসফেটের (এটিপি, জিটিপি, সিটিপি এবং ইউটিপি) আকারে যা বিপাকীয় প্রক্রিয়াতে মূল ভূমিকা পালন করে থাকে।Alberts B, Johnson A, Lewis J, Raff M, Roberts K & Wlater P (2002). Molecular Biology of the Cell (4th ed.). Garland Science. . pp. 120–121.   গ্যালারী    তথ্যসূত্র    বহিঃসংযোগ   নিউক্লিক আসিড-এর বর্ণমালা এবং চিহ্ন, পলিনিউক্লিওটাইড ও তাদের গঠন (আইইউপিএসি)  প্রাদেশিক সুপারিশ ২০০৪ (আইইউপিএসি)  নিউক্লিওটাইডের রাসায়নিক গঠন ব্যাখ্যা  বিষয়শ্রেণী:নিউক্লিওটাইড বিষয়শ্রেণী:বংশাণুবিজ্ঞান বিষয়শ্রেণী:ডিএনএ বিষয়শ্রেণী:আণবিক জীববিজ্ঞান
জাতীয় সহযোগী এবং স্বাস্থ্যসেবা বৃত্তি আয়োগ ( এনসিএএইচপি ) হল সহযোগী ও স্বাস্থ্যসেবা পেশাদারদের জন্য ভারত সরকারের নিয়ন্ত্রক সংস্থা (এএইচপি)।  এটি ২০২১ সাল পর্যন্ত ন্যাশনাল মেডিক্যাল কমিশন, ডেন্টাল কাউন্সিল অফ ইন্ডিয়া, ইন্ডিয়ান নার্সিং কাউন্সিল, ফার্মেসি কাউন্সিল অফ ইন্ডিয়া ইত্যাদির অধীনে অন্তর্ভুক্ত নয় এমন সমস্ত সহযোগী ও স্বাস্থ্য সেবা পেশাদার দের অন্তর্ভুক্ত করে এবং এর অধীনে থাকা দশটি বিভাগ এর পেশাদারদের শিক্ষা প্রদান এবং পেশাগুলি কে নিয়ন্ত্রণ করে     দশটি স্বীকৃত বিভাগ   ন্যাশনাল কমিশন ফর অ্যালাইড অ্যান্ড হেলথ কেয়ার প্রফেশনস অ্যাক্ট, 2021  ভারতে  সহযোগী এবং স্বাস্থ্য সেবা পেশাদারদের  সংজ্ঞায়িত করেছে এবং তাদের নিম্নলিখিত সারিতে বিভক্ত করা হয়েছে:   মেডিকেল ল্যাবরেটরি এবং জীবন বিজ্ঞান  আঘাত , দাহ  পরিচর্যা এবং শল্য/আনাস্থাসিয়া সম্পর্কিত প্রযুক্তি  ফিজিওথেরাপি পেশাদার  পুষ্টি বিজ্ঞান পেশাদার  চক্ষু বিজ্ঞান পেশাদার  পেশাগত থেরাপি পেশাদার  সম্প্রদায় পরিচর্যা, আচরণগত স্বাস্থ্য বিজ্ঞান এবং অন্যান্য পেশাদার  মেডিকেল রেডিওলজি, ইমেজিং এবং থেরাপিউটিক টেকনোলজি প্রফেশনাল  মেডিকেল টেকনোলজিস্ট এবং ফিজিশিয়ান অ্যাসোসিয়েট  স্বাস্থ্য তথ্য ব্যবস্থাপনা এবং স্বাস্থ্য তথ্যগত পেশাদার  তথ্যসূত্র
সুধাকর পরিচারক (মৃত্যু: ১৯ আগস্ট ২০২০) একজন ভারতীয় রাজনীতিবিদ এবং ১৯৮৫ থেকে ২০০৯ সাল পর্যন্ত পান্ধারপুর আসন থেকে মহারাষ্ট্র বিধানসভার  সদস্য ছিলেন। পরিচারক ৮৫ বছর বয়সে কোভিড -১৯ -এ মারা যান     তথ্যসূত্র   বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:মহারাষ্ট্র বিধানসভার সদস্য ২০০৪-২০০৯
This template creates a header to be used with succession boxes for people occupying posts in royal courts.   Usage   The template was designed to default to    if no parameter is given. In the following table, the first column contains the header and the second column shows the template call used to create it.  | {{s-court}}  There are no parameters in this template.   Example   From the Albert, Prince Consort article:  {{s-start}} {{s-court}} {{s-bef | before = [[Francis Seymour-Conway, 3rd Marquess of Hertford|The Marquess of Hertford]]}} {{s-ttl | title = [[Lord Warden of the Stannaries]] | years = 1842 – 1861}} {{s-aft | after = [[Henry Pelham-Clinton, 5th Duke of Newcastle-under-Lyne|The Duke of Newcastle-under-Lyne]]}} {{s-end}}   See also   Documentation for creating succession boxes can be found at Template:S-start. বিষয়শ্রেণী:মুদ্রণ বহির্ভূত
২০২৫ পুরুষ হকি এশিয়া কাপ হবে পুরুষ হকি এশিয়া কাপের ১২তম আসর। এটি এশিয়ান হকি ফেডারেশন কর্তৃক আয়োজিত এশিয়ার চার বছর অন্তর আন্তর্জাতিক ফিল্ড হকি চ্যাম্পিয়নশিপ। এটি ২০২৫ সালের ২৭শে আগস্ট থেকে ৭ই সেপ্টেম্বর পর্যন্ত ভারতের রাজগীরে অনুষ্ঠিত হবে। ২০২২ সালে কোভিড-১৯ মহামারির কারণে আগের আসরটি বিলম্বিত হওয়ায় এবারের আসরটি আবার নিয়মিত চার বছর অন্তর হওয়া চক্রে ফিরে আসছে।  এই টুর্নামেন্টের বিজয়ী দল নেদারল্যান্ডস ও বেলজিয়ামে অনুষ্ঠিতব্য ২০২৬ পুরুষ এফআইএইচ হকি বিশ্বকাপে খেলার যোগ্যতা অর্জন করবে। বর্তমান চ্যাম্পিয়ন হলো দক্ষিণ কোরিয়া।  নিরাপত্তাজনিত উদ্বেগ এবং আর্থিক সীমাবদ্ধতার কারণ দেখিয়ে পাকিস্তান নিজেদের প্রত্যাহার করে নেয় এবং তাদের বদলে বাংলাদেশ অন্তর্ভুক্ত হয়। আর্থিক সমস্যার কারণে ওমানও নিজেদের সরিয়ে নিলে তাদের পরিবর্তে কাজাখস্তান অন্তর্ভুক্ত হয়।  বাছাই প্রক্রিয়া যোগ্যতা অর্জনকারী দলসমূহ  right|thumb|২০২৫ সালের পুরুষদের এশিয়া কাপে অংশগ্রহণকারী দেশগুলি তুলে ধরা হল।  তারিখইভেন্টস্থানকোটাবাছাইপর্ব৫ (আয়োজক)২০২৫ এএইচএফ কাপজাকার্তা, ইন্দোনেশিয়া৩মোট৮  প্রাথমিক রাউন্ড সকল সময় স্থানীয় সময় অনুযায়ি (ইউটিসি+৫:৩০)  পুল এ  পুল বি  ৫ম–৮ম প্লে-অফ সুপার ৪ পরিসংখ্যান এবং পুরস্কার চূড়ান্ত অবস্থান  আরও দেখুন  ২০২৫ মহিলা হকি এশিয়া কাপ  টীকা  তথ্যসূত্র  বিষয়শ্রেণী:হকি এশিয়া কাপ বিষয়শ্রেণী:স্বাগতিক ভারতে আন্তর্জাতিক হকি প্রতিযোগিতা বিষয়শ্রেণী:২০২৫-এ ভারতীয় ক্রীড়া
বিচারপতি কামালউদ্দিন হোসেন (৩১ মার্চ ১৯২৩ - ২১ আগস্ট ২০১৩) বাংলাদেশের একজন প্রখ্যাত আইনবিদ এবং ৩য় প্রধান বিচারপতি। তিনি বাংলাদেশ আইন সংস্কার কমিটির প্রথম চেয়ারম্যান হিসাবেও দায়িত্ব পালন করেন।   জন্ম ও পারিবারিক পরিচিতি  কামালউদ্দিন হোসেন ১৯২৩ সালের ৩১ মার্চ তারিখে সোনাপুর গ্রাম, সুধারাম উপজেলা, নোয়াখালী জেলা জন্মগ্রহণ করেন।সাবেক প্রধান বিচারপতি কামালউদ্দিন হোসেন আর নেই।   শিক্ষাজীবন  কামালউদ্দিন হোসেন ১৯৪৫ সালে কলকাতা থেকে স্নাতক ডিগ্রি অর্জন করেন। ১৯৪২ সালে বালিগঞ্জ গভর্নমেন্ট স্কুল থেকে প্রবেশিকা পরীক্ষায় উত্তীর্ণ হন।    কর্মজীবন  কামালউদ্দিন হোসেন ১৯৬৮ সালে পূর্ব পাকিস্তান হাইকোর্টে ডেপুটি অ্যাটর্নি জেনারেল হিসাবে এবং ১৯৬৯ সালে হাইকোর্ট বিভাগের বিচারক হিসাবে নিয়োগ পান।চলে গেলেন সাবেক প্রধান বিচারপতি কামালউদ্দিন হোসেন।  ১৯৭৪ সালে বাংলাদেশ আইন সংস্কার কমিটি গঠিত হলে বিচারপতি কামালউদ্দিন হোসেন সেটির প্রথম চেয়ারম্যান হিসাবে নিয়োগ লাভ করেন।   ১৯৭৮ সালের ৩১ জানুয়ারি তারিখে বিচারপতি সৈয়দ এ. বি. মাহমুদ হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৩য় প্রধান বিচারপতি হিসাবে কামালউদ্দিন হোসেনকে নিয়োগ প্রদান করেন এবং তিনি ১৯৭৮ সালের ১ ফেব্রুয়ারি তারিখে প্রধান বিচারপতি হিসাবে শপথ গ্রহণ করেনসাবেক প্রধান বিচারপতি কামালউদ্দিন আর নেই। ও ১৯৮২ সালের ১১ এপ্রিল তারিখে তৎকালীন সামরিক সরকার তাকে প্রধান বিচারপতির পদ হতে জোর পূর্বক অপসারণ করে।  তিনি ১৯৯৮ সালে বাংলাদেশ আইন কমিশনের চেয়ারম্যান হন এবং ২০০১ সালে উক্ত পদ হতে অবসরে গ্রহণ করেন।    কামালউদ্দিন হোসেন জাতীয় শিশু সংগঠন ‘বঙ্গবন্ধু শিশু কিশোর মেলা’র প্রতিষ্ঠাতা প্রধান উপদেষ্টা। এই সংগঠনে পাঠাগার স্থাপনে গুরুত্বপূর্ণ অবদান রাখেন তিনি। শিশুদের মানসিক বিকাশে বই পড়ার গুরুত্ব আরোপ করে সংগঠনের কেন্দ্রীয় ও শাখাসমূহে পাঠাগার স্থাপনের পরামর্শ দেন। তাঁর ঐকান্তিক সহযোগিতা ও  পরামর্শে সংগঠনের  প্রতিষ্ঠালগ্নে স্বলপরিসরে  বঙ্গবন্ধু শিশু কিশোর মেলার   পাঠাগার গড়ে উঠে।   রচনাবলী    পুরস্কার ও সম্মাননা    মৃত্যু  ক্যান্সারে আক্রান্তসাবেক প্রধান বিচারপতি কামালউদ্দিন হোসেন আর নেই। হয়ে বিচারপতি কামালউদ্দিন চিকিৎসাধীন অবস্থায় ২০১৩ সালের ২১ আগস্ট বুধবার ভোর ৪টা ৫৫ মিনিটে বাংলাদেশের রাজধানী ঢাকার ইউনাইটেড হাসপাতালে ৯০ বছর বয়সে মৃত্যুবরণ করেন।   আরো দেখুন   বাংলাদেশ সুপ্রীম কোর্ট  প্রধান বিচারপতি  বাংলাদেশের প্রধান বিচারপতি  বাংলাদেশের প্রধান বিচারপতিবৃন্দের তালিকা   তথ্যসূত্র    বহিঃসংযোগ   বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।  বাংলাদেশের প্রধান বিচারপতি যেভাবে নির্বাচন করা হয়।  বিষয়শ্রেণী:১৯২৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান বিচারপতি বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:কলকাতার ব্যক্তি বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:কলকাতার আইনজীবী
ফিলিপ নেৎসার (; জন্ম: ২ অক্টোবর ১৯৮৫) হলেন একজন অস্ট্রীয় পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় বুন্দেসলিগার ক্লাব রাইনডর্ফ আলটাখের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলে থাকেন।  অস্ট্রীয় ফুটবল ক্লাব লোখাউয়ের যুব পর্যায়ের হয়ে খেলার মাধ্যমে নেৎসার ফুটবল জগতে প্রবেশ করেন; অতঃপর তিনি ভোরালবার্গের হয়ে খেলার মাধ্যমে ফুটবল খেলায় বিকশিত হয়েছেন। ২০০৩–০৪ মৌসুমে, লুস্টেনয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লুস্টেনয়ে তিনি ১ মৌসুম অতিবাহিত করেছেন; যেখানে তিনি ২৪ ম্যাচ খেলেছেন। পরবর্তীতে তিনি অস্ট্রিয়া ভিয়েনার হয়ে খেলেছেন। ২০০৯–১০ মৌসুমে, তিনি বিনামূল্যে অস্ট্রিয়া ভিয়েনা হতে রাইনডর্ফ আলটাখে যোগদান করেছেন।  দলগতভাবে, ঘরোয়া ফুটবলে, নেৎসার এপর্যন্ত ৫টি শিরোপা জয়লাভ করেছেন, যার মধ্যে ১টি রাইনডর্ফ আলটাখের হয়ে এবং ৪টি অস্ট্রিয়া ভিয়েনার হয়ে জয়লাভ করেছেন।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:অস্ট্রীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব অস্ট্রিয়া ভিয়েনার খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:অস্ট্রীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
জামে মসজিদ (ফারসি: مسجد جامع تبریز - মসজিদ-ই-জামেহ তাবরেজ) ইরানের পূর্ব আজারবাইজান প্রদেশ এর  তাবরেজ শহরের একটি বড় মসজিদ (জামেহ)। এটি বাজার শহরতলিতে তাবরিজের প্রধান বাজার এবং  সাংবিধানিক ভবনের পাশে অবস্থিত।  চিত্র  আরও দেখুন  এশিয়ার মসজিদের তালিকা  ইরানের মসজিদের তালিকা  মসজিদ  নামাজ  ইসলাম বহিঃসংযোগ  তথ্যসূত্র  বিষয়শ্রেণী:ইরানের মসজিদ বিষয়শ্রেণী:গম্বুজসহ মসজিদ বিষয়শ্রেণী:ইরানের জাতীয় কাজ বিষয়শ্রেণী:প্রধান মসজিদ
থাম্ব|240x240পিক্সেল| ম্যারিওনেটস-ট্রান্সফরমার বিশ্ব পুতুল নাচ দিবস ২১ মার্চ। ধারণাটি এসেছে ইরানের পুতুল নাচ শিল্পী জাভেদ জোলফাঘরির কাছ থেকে। ২০০০ সালে ম্যাগডেবার্গে ইউনিয়ন ইন্টারন্যাশনাল দে লা মারিওনেটের ১৮তম কংগ্রেসে, তিনি আলোচনার প্রস্তাব দেন। দুই বছর পর, আটলান্টায় জুন ২০০২-এ ইউনিমার আন্তর্জাতিক কাউন্সিলের একটি সভায়, উদযাপনের তারিখ চিহ্নিত করা হয়। প্রথম উদযাপন ছিল ২০০৩ সালে।   আরো দেখুন    ইউনিমা  পুতুল নাচ  পুতুল নাচ শিল্পী  কেনিয়া ইনস্টিটিউট অফ পাপেট থিয়েটার (KIPT)   বহিঃসংযোগ    UNIMA অফিসিয়াল ওয়েবসাইট বিষয়শ্রেণী:মার্চ উদ্‌যাপন বিষয়শ্রেণী:পুতুল নাচ
নানশা বন্দর, আনুষ্ঠানিকভাবে নানশা বন্দর এলাকা, হল একটি বন্দর, যেটি কুয়াংচৌ বন্দরের তিনটি বন্দর এলাকার মধ্যে একটি। বন্দরটি সমুদ্র থেকে প্রায় ৩৫ নটিক্যাল মাইল অভ্যন্তরে পার্ল নদীর মোহনায় অবস্থিত।বএটি ২০০০-এর দশকের প্রথম দিকে বিকশিত হয়েছিল, এবং কুয়াংচৌ বন্দরের অবিচ্ছেদ্য অংশ হিসাবে ২০০৪ খ্রিস্টাব্দে আনুষ্ঠানিকভাবে কার্যক্রম শুরু করেছিল। বন্দর ব্যবস্থাটি নদীতীরস্থিত গভীর নাব্যতা জেটিসমূহ নিয়ে গঠিত। বন্দরটি মূলত বৃহৎ কন্টেইনার জাহাজ পরিচালনা করে; ১৭ মিটারের বেশি ড্রাফ্‌ট সম্পন্ন জাহাজ নোঙর করতে পাড়ে।   নৌ-চ্যানেল  বন্দরের পোতাশ্রয়ে জাহাজ চলাচলের জন্য সমুদ্রস্থিত একটি ৩৫ নটিক্যাল মাইল দীর্ঘ নৌ-চ্যানেল ব্যবহৃত হয়। নৌ-চ্যানেলটির গভীরতা ১৫ মিটার এবং প্রস্থতা ৩৮৫ মিটার, ফলে পোতাশ্রয়ে জোয়ারের সহায়তায় ব্যতীত ১৫ মিটার ড্রাফ্‌টের জাহাজ প্রবেশ ও প্রস্থান করতে সক্ষম। তবে, বন্দর এলাকায় জোয়ারের সময়ে পরিলক্ষিত সর্বোচ্চ ও সর্বনিম্ন জলস্ফীতি যথাক্রমে ৪.৯০ মিটার (১৬.১ ফু) ও ২.২০ মিটার (৭.২ ফু), যা নৌ-চ্যানেলের গভীরতা উল্লেখযোগ্যভাবে বৃদ্ধি ঘটাতে সক্ষম। জোয়ারের সময়ে জলস্ফীতির সহায়তায় চ্যানেলের গভীরতা ১৭ মিটার অধিক; এই সময়ে ১৭ মিটার ড্রাফ্ট সম্পন্ন জাহাজ চলাচল করতে সক্ষম।  তথ্যসূত্র   বহিঃসংযোগ    বিষয়শ্রেণী:চীনের বন্দর
জালাল উদ্দিন বাংলাদেশ জাতীয়তাবাদী দলের রাজনীতিবিদ ও ঢাকা-৩২ (বিলুপ্ত) বর্তমান নারায়ণগঞ্জ-৫ আসনের সাবেক সাংসদ। তিনি ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য।   প্রাথমিক জীবন  জালাল উদ্দিন ১১ ফেব্রুয়ারি ১৯১১ সালে নারায়ণগঞ্জ জেলায় জন্মগ্রহণ করেন। তার বড় ছেলে আবুল কালাম বিএনপির রাজনীতিবিদ ও নারায়ণগঞ্জ-৫ আসনের সাবেক সাংসদ।   রাজনৈতিক জীবন  জালাল উদ্দিন বাংলাদেশ জাতীয়তাবাদী দলের প্রতিষ্ঠাকালীন কেন্দ্রীয় কমিটির সদস্য ও নারায়ণগঞ্জ শহরের প্রতিষ্ঠাতা আহ্বায়ক। তিনি বিএনপির প্রার্থী হিসেবে তৎকালীন ঢাকা-৩২ আসন থেকে ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য।  তিনি নারায়ণগঞ্জ পৌরসভার কমিশনার ও ভাইস-চেয়াম্যান ছিলেন।   মৃত্যু  জালাল উদ্দিন ২০ ফেব্রুয়ারি ১৯৮৭ সালে মৃত্যুবরণ করেন।   তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
উইকি লাভস ফোকলোর বিষয়শ্রেণী এবং এর উপবিষয়শ্রেণীতে উপলব্ধ সকল মিডিয়া ফাইল যেমন ভারতের ফোকলোর বিষয়ক ছবি বাংলাদেশের ফোকলোর বিষয়ক ছবি সঠিক নিবন্ধে প্রয়োজনীয়তা অনুসারে সংযোগ করা যেতে পারে।    সঠিক নিবন্ধের বিষয় উদাহরণসরূপ লোক সংস্কৃতি, লোককাহিনী, ঐতিহ্য সম্পর্কিত প্রবন্ধে চিত্রটি ব্যবহার করুন,  লোকগাথা, লোককাহিনী, রূপকথার গল্প, কিংবদন্তি, ঐতিহ্যবাহী গান এবং নৃত্য, লোক নাটক, মরশুমী অনুষ্ঠান, লোককলা, লোকধর্ম, পুরাণ ইত্যাদি সহ:  সংস্কৃতি, লোক উত্সব, লোক নৃত্য, লোক সংগীত, লোক ক্রিয়াকলাপ, লোকজ ক্রীড়া, লোকজ রন্ধন, লোক পরিধান, লোককাহিনী এবং ঐতিহ্য ইত্যাদি সমন্ধীয় তবে এতেই সীমাবদ্ধ নয়।
রিতিকা মোহন সিং (; জন্ম: ১৬ ডিসেম্বর ১৯৯৪) একজন ভারতীয় অভিনেত্রী এবং প্রাক্তন মিক্সড মার্শাল আর্টিস্ট। ভারতের জাতীয় পর্যায়ের কিক-বক্সার এবং কারাটের ব্ল্যাক বেল্ট বিজয়িনী। এছাড়াও রিতিকা মিক্সড মার্শাল আর্টও (এমএমএ) শিখেছেন। ক্রীড়াভিত্তিক সিনেমা ইরুধি ছুত্রু-এ অভিনয়রে মাধ্যমে রিতিকা সিং এর সিনেমায় অভিষেক ঘটে।  প্রাথমিক জীবন রিতিকা ভারতের মুম্বাই এ বেড়ে ওঠেন। তার বাবা মোহন সিং তাকে কিকবক্সিং এর প্রাথমিক পাঠ দেন। তিনি তার পড়াশোনা নিজ শহরেই সম্পন্ন করেন। লেখাপড়া শেষে রিতিকা কিকবক্সিং এ ক্যারিয়ার গড়তে মনোযোগি হন এবং বর্তমানে তিনি কলিউড (তামিল চলচ্চিত্র শিল্প) এর একজন সম্ভাবনাময়ী অভিনেত্রী হিসেবে আলোচিত।  অভিনয় ক্রীড়াভিত্তিক তামিল সিনেমা ইরুধি ছুত্রু এ অভিনয়ের মাধ্য দিয়ে ভারতীয় গণমাধ্যমে বেশ আলোচিত হন রিতিকা সিং। একশ জন মল্লযোদ্ধার মধ্য থেকে বেছে নেয়া হয় রিতিকা সিংকে। রিতিকা ফাইট রিয়ালিটি শো সুপার ফাইট লীগ ২০১২ তে অংশগ্রহণ করেন।  চলচ্চিত্রের তালিকা   বছর  চলচ্চিত্র চরিত্র ভাষা  মন্তব্য ২০১৬ ইরুধি ছুত্রু / সালা খড়ুস এজিল মাধী  তামিল ও হিন্দি ভাষার দ্বিভাষিক চলচ্চিত্র আন্দবন কাতালাই  কারমেঘা কুজলি  তামিল ২০১৭  গুরু  রমেশ্বরী  তেলুগু শিবলিঙ্গ  সত্য   তামিল  ২০১৮ নীবেবারো  অনু  তেলুগু  ২০২০ ওহ মাই কটাবুলে অনু পলরাজ তামিল  ২০২১    চিত্রায়ণ    চিত্রায়ণ    বিলম্বিত  সন্ধ্যাপোস্ট-প্রোডাকশন    বক্সিং ক্যারিয়ার রিতিকা ভারতের জাতীয় কিকবক্সিং দলের হয়ে খেলেন এবং ২০০৯ সালে এসিয়ান ইনডোর গেমস এ অংশগ্রহণ করেন।  তথ্যসূত্র  বহিঃসংযোগ  বিষয়শ্রেণী:ভারতীয় অভিনেত্রী বিষয়শ্রেণী:১৯৯৩-এ জন্ম বিষয়শ্রেণী:মুম্বইয়ের নারী মডেল‎ বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:জি সিনে পুরস্কার বিজয়ী বিষয়শ্রেণী:১৯৯৪-এ জন্ম বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:ভারতীয় ওয়েব ধারাবাহিক অভিনেত্রী
রুজাক ( ইন্দোনেশিয়ান বানান) বা রোজাক ( মালয় বানান) হল জাভানিজ বংশোদ্ভূত একটি ফলের সালাদ খাবার, যা সাধারণত ইন্দোনেশিয়া, মালয়েশিয়া এবং সিঙ্গাপুরে পাওয়া যায়। তিনটি দেশেই এটি সাধারণত বিভিন্ন কাটা ফলের মধ্যে মসলাযুক্ত পাম চিনি মিশিয়ে পরিবেশন করা হয়। মরিচ, পাম চিনি এবং চিনাবাদাম দিয়ে তৈরি মিষ্টি এবং মশলাদার স্বাদের একটি সস এই সালাদে মেশানো হয়। সেই কারণে এটি একটি জনপ্রিয় খাবার।    ব্যুৎপত্তি  থাম্ব| জাকার্তায় রুজাক বিক্রেতা। ঐতিহাসিকভাবে রুজাক জাভার প্রাচীনতম খাবার হিসাবে চিহ্নিত। রুজাক শব্দটি প্রাচীন জাভানিজ রুরুজক শব্দ থেকে এসেছে। মধ্য জাভার প্রাচীন মাতারাম রাজ্যের তাজি শিলালিপিতে (৯০১ খ্রী) এই শব্দের উল্লেখ আছে।  এই সালাদটি পরবর্তীতে অন্যান্য প্রতিবেশী দেশগুলিতে জাভানিজদের দ্বারা প্রচারিত হয়েছে। সেইসাথে জাভাতে বসবাসকারী ভারতীয় বংশোদ্ভূতদের দ্বারা এর প্রবর্তন হয়েছিল। মালয়েশিয়া এবং সিঙ্গাপুরে এর বানান রোজাক।   ইন্দোনেশিয়ান রুজাক  থাম্ব|মিষ্টি রুজাক সস। পাম চিনি, তেঁতুল, চিনাবাদাম এবং মরিচ দিয়ে তৈরি।   রুজাক বুয়া (ফলের রুজক)  থাম্ব|ইন্দোনেশিয়ায় মৌসুমি ফল রুজাক। ইন্দোনেশিয়ায় রুজাক বুয়া নামক সালাদটি রুজাক মানিস (মিষ্টি রুজাক) নামেও পরিচিত। ইন্দোনেশিয়ান এই ফলের রুজাক বিভিন্ন গ্রীষ্মমণ্ডলীয় ফল যেমন জামরুল, আনারস, কাঁচা আম, বেংকোয়াং ( জিকামা ), শসা, কেডনডং এবং কাঁচা লাল উবি জালার ( মিষ্টি আলু ) ইত্যাদি টুকরো করে কেটে মেশানো হয় এবং এই সালাদ তৈরি করা হয়। কখনও কখনও সবুজ আপেল, বেলিম্বিং (স্টারফ্রুট) এবং জেরুক বালি (পোমেলো) ফলও এই সালাদে যোগ করা হয়। মিষ্টি এবং মশলাদার-গরম বুম্বু রুজাকে জল, গুলা জবা (খেজুর চিনি), আসেম জবা (তেঁতুল), চূর্ণ চিনাবাদাম, তেরসি (চিংড়ির পেস্ট), লবণ, এবং লাল মরিচ দিয়ে তৈরি একটি বিশেষ চাটনি বা সস এই সালাদে মেশানো হয়। সমস্ত ফল ছোট আকারের টুকরো করে কেটে থালায় রেখে এই সালাদ তৈরি হয়।   রুজাক কুকা  রুজাক কুকার আক্ষরিক অর্থ ভিনেগার রুজাক। এটি পশ্চিম জাভার সুদানিজ খাবারের একটি বিশেষত্ব, যা এর টক সতেজ স্বাদের জন্য বিখ্যাত। এটি আনারস এবং কাঁচা আমের মতো টুকরো টুকরো ফল এবং জিকামা, বাঁধাকপি, শিমের স্প্রাউট এবং শসার মতো সবজি দিয়ে তৈরি হয় এবং তার সাথে ভিনিগার যোগ করা হয়। টক এবং মশলাদার স্বাদের জন্য কারণে এটিকে স্থানীয় খাবার আসিনানের সংগে তুলনা করা হয়, কারণ উভয় খাবারেই ভিনেগার, পাম চিনি এবং মরিচ থাকে।   রুজাক তুম্বুক (রুজাক বেবেক)  থাম্ব|রুজাক বেবেক বা রুজাক তুম্বুক (ম্যাশড রুজাক)। এটি ইন্দোনেশিয়ান ফল রুজাকের আরেকটি প্রকার যা পশ্চিম জাভা থেকে এসেছে। এর উপাদানগুলি প্রায় সাধারণ ইন্দোনেশিয়ান ফলের রুজাকের মতোই। শুধু ব্যতিক্রম এই যে সমস্ত উপাদানগুলিকে একটি কাঠের পেষণীতে একত্রে মেশানো হয় (এই কাঠের পেষণীকে ইন্দোনেশিয়ান ভাষায় তুম্বুক বা বেবেক বলা হয়)।  কচি/সবুজ পিসাং বাটু (কলার একটি প্রজাতি), কাঁচা লাল ইয়াম, জিকামা, জাভা আপেল, কেডনডং এবং কচি কাঁচা আম এই সালাদে ব্যবহার করা হয়। এই সমস্ত উপাদান একসাথে থেঁতলানো হয় এবং মেশানো হয়। তেরাসি চিংড়ির পেস্ট, পাম চিনি, লবণ এবং স্থানীয় মরিচ দিয়ে এই সালাদের সস তৈরি হয়। ঐতিহ্যগতভাবে, পিঙ্কুক নামক কলার পাতার থালায় পৃথক ছোট অংশে রুজাক তুম্বুক পরিবেশন করা হয়। এটি প্লাস্টিকের কাপেও পরিবেশন করা হয়।   তথ্যসূত্র   বিষয়শ্রেণী:ফলের পদ বিষয়শ্রেণী:সবজির পদ বিষয়শ্রেণী:সালাদ বিষয়শ্রেণী:সিঙ্গাপুরীয় রন্ধনশৈলী বিষয়শ্রেণী:মালয়েশীয় রন্ধনশৈলী বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id)